Krekenavos sinagoga

Krekenavos sinagoga – buvusi žydų sinagoga, stovinti Krekenavoje, Panevėžio rajone. Sinagogos pastatas išlikęs iki šių dienų. Jame įsikūrusi sporto salė.Krekenavos žydų istorija

 Istorija 

Krekenavoje žydai apsigyveno XVIII a. pradžioje. XIX a. jau daugiau nei pusė miestelio gyventojų buvo žydai: iš beveik 2 200 – virš 1 500. Visas Krekenavos centras, dabartinė Birutės aikštė, kadaise buvo apstatytas žydų namais. Dabar telikę keli vienas šalia kito stovintys žydams priklausę pastatai. Krekenavos žydų bendruomenės gausą byloja išlikusios jų kapinės. Po Antrojo pasaulinio karo žydų Krekenavoje neliko.

Maždaug XVIII a. Krekenavoje stovėjo sinagoga, nors tiksli jos pastatymo data nežinoma. Ji buvo perstatyta 1891 m. Pastatui būdinga plytų stiliaus architektūra. Sovietmečiu pastatas buvo išnaudojamas kaip ūkio pastatas, o po Lietuvos nepriklausomybės atkūrimo pastatas sutvarkytas, jame įrengta sporto salė.

 Šaltiniai 

Kategorija:Lietuvos sinagogos
Kategorija:Krekenava